Diari Oficial de la Generalitat Valenciana


Sumari del DOGV 7113, del 18-09-2013 (2013/8832)

Notificació a la titularitat de l'agència de viatges amb número d'inscripció CV-m1384-CS, de la Resolució de 19 de juliol de 2013, de cancel·lació de la inscripció i baixa en el registre.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7113

Data del DOGV
:   18-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8832


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació a la titularitat de l'agència de viatges amb número d'inscripció CV-m1384-CS, de la Resolució de 19 de juliol de 2013, de cancel·lació de la inscripció i baixa en el registre. [2013/8832]  
Per no haver sigut possible notificar, de manera personal i directa a Escapa't Viatges i Esdeveniments, CB, la resolució de la cancel·lació i baixa en el Registre General d'Empreses, Establiments i Professions Turístiques de l'agència de viatges Escapa't Viatges i Esdeveniments, es procedix a la seua publicació en el Diari Oficial de la Comunitat Valenciana, a l'efecte del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció feta per la Llei 4/1999, de 13 de gener, i se li concedix un nou termini d'un mes.  
  
  
València, 9 de setembre de 2013.- La cap del Servici d'Ordenació i Tramitació Turística: Carmen Martínez Aznar.  
  
  
Assumpte: cancel·lació de la inscripció i baixa en el Registre General d'Empreses, Establiments i Professions Turístiques.  
Amb data 22 de desembre de 2010, esta Administració turística va procedir a classificar i inscriure en el Registre General d'Empreses, Establiments i Professions Turístiques de la Comunitat Valenciana, amb número d'inscripció CV-m1384-CS, l'oficina principal de l'agència de viatges Escapa't Viatges i Esdeveniments, situada a Vila-real (Castelló), carrer Comte Albay, número 8, la titularitat de la qual té Escapa't Viatges i Esdeveniments, CB (CIF B78100366).  
Per mitjà de publicació en el Diari Oficial de la Comunitat Valenciana de data 28 de juny de 2013, es va procedir a notificar que la companyia Seguros Catalana Occidente, SA, havia comunicat a esta administració turística la seua voluntat de procedir a l'anul·lació de la pòlissa d'assegurança de caució G-65.831.670, subscrita per Escapa't Viatges i Esdeveniments, CB, com a titular de l'agència de viatges Escapa't Viatges i Esdeveniments. Esta pòlissa correspon a la fiança que tota agència ha de mantindre en permanent vigència, segons disposa l'article 14.1 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana.  
  
En la mateixa notificació, se li concedia un termini perquè presentara, davant d'esta Administració, la justificació del manteniment en vigor de l'esmentada pòlissa d'assegurança de caució, i se li advertia que no fer-ho, d'acord amb l'esmentat Decret 20/1997, era causa de cancel·lació de la inscripció i baixa en el Registre General d'Empreses Establiments i Professions Turístiques.  
Transcorregut el termini atorgat sense que la titularitat de l'agència de viatges haja aportat cap documentació respecte d'això, i en virtut de les competències conferides per l'article 9.2.i del Decret 209/2004, del Consell, pel qual s'aprova el Reglament de l'Agència Valenciana de Turisme i l'article 21 del Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, resolc:  
  
Cancel·lar la inscripció de l'agència de viatges Escapa't Viatges i Esdeveniments, amb número d'inscripció CV-m1384-CS, situada a Vila-real (Castelló), carrer Comte Albay, número 8, la titularitat de la qual té Escapa't Viatges i Esdeveniments, CB, i procedir a la seua baixa en el Registre General d'Empreses, Establiments i Professions Turístiques de la Comunitat Valenciana.  
D'acord amb l'article 10 del Decret 20/1997, la cancel·lació de la inscripció en el registre d'una agència de viatges implica el cessament de la seua activitat i la dels seus establiments.  
Així mateix, l'article 14.5 del Decret 20/1997 establix que la fiança depositada en el seu dia no podrà ser cancel·lada fins després de transcorregut un any des que esta resolució siga ferma.  
Basant-se en el que disposa l'article 15.4 de la Llei 3/1998, de la Generalitat, de Turisme de la Comunitat Valenciana, no podrà presentar-se una nova comunicació prèvia o declaració responsable d'inici d'activitat fins que no hagen transcorregut tres mesos des de la notificació d'esta resolució i, en este, cas haurà d'anar acompanyada de la documentació que acredite el compliment dels requisits establits en la normativa vigent.  
De conformitat amb el que establixen els articles 52 i 53 de la Llei 3/1998, constituïx una infracció administrativa molt greu l'exercici de l'activitat sense haver comunicat el seu inici de la manera determinada legalment o sense l'habilitació preceptiva per a fer-ho, i pot ser sancionat d'acord amb els articles esmentats, sense perjuí de les responsabilitats penals i civils que se'n deriven.  
Contra esta resolució, que no posa fi a la via administrativa, es podrà interposar un recurs d'alçada davant del secretari autonòmic de Turisme i Comerç, dins del termini d'un mes, comptat des de l'endemà de ser notificada, d'acord amb el que establixen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.   
  
València, 19 de juliol de 2013.- El director general de Turisme: Sebastián Fernández Miralles.